Document ID: /roh_data/filtered/fineweb-2-filterrobots_roh.jsonl.gz/50202

Els èn er da buna veglia en vista da la stagiun da stad ch’è per blers la stagiun principala a Cuira. La statistica mussa ch’i ha dà il schaner da quest onn 11’345 pernottaziuns a Cuira. Quai èn prest 1’000 dapli che l’onn passà.
Disturbar per plaschair!
Hoteliers da tut la Svizra han dumengia ils 15 da mars avert lur portas a chaschun da l’acziun Please disturb. Responsabla per l’acziun è l’associaziun da branscha hotelleriesuisse.
En il Grischun han radund 47 hotels avert lur portas, a Cuira tschintg hotels. Nagins hotels èn sa participads en la Cadì, en Val Alvra ed en il Surses. Tenor il president da hotelleriesuisse Andreas Züllig mancan en questas regiuns ils president regiunals da l’associaziun che avessan savì organisar l’acziun Please disturb.